
RAPORT DE SPECIALITATE 

[bookmark: _GoBack]
al proiectului de hotărâre nr. 96 din 22.08.2023 privind aprobarea neasumării responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente Programului pentru şcoli la nivelul comunei Macea, pentru anii școlari 2023-2029

Prin adresa cu nr.19439/11.08.2023 emisă de Consiliul Județean Arad   se solicită Consiliului Local Macea  emiterea unei hotărări cu privire la asumarea/neasumarea responsabilității organizării procedurii de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente Programului pentru şcoli la nivelul comunei Macea, pentru anii școlari 2023-2029.

Potrivit Procedurii  privind colaborarea şi împărţirea responsabilităţilor între autorităţile administraţiei publice locale de la nivelul judeţelor, comunelor, oraşelor, municipiilor şi subdiviziunilor administrativ-teritoriale ale municipiilor în ceea ce priveşte implementarea Programului pentru şcoli al României în perioada 2023 – 2029, aprobată prin Hotărârea Guvernului României nr. 694 din 2023:
    1.2. Autorităţile administraţiei publice locale de la nivelul judeţelor, comunelor, oraşelor, municipiilor şi subdiviziunilor administrativ-teritoriale ale municipiilor sunt responsabile la nivel local pentru implementarea Programului pentru şcoli al României în perioada 2023 - 2029.
    1.3. Unităţile/Subdiviziunile administrativ-teritoriale prevăzute la pct. 1.2 trebuie să comunice şi să se informeze reciproc cu privire la toate aspectele referitoare la demararea programului, prin mijloace cum ar fi: fax, e-mail sau poştă.
    1.4. Pentru o bună aplicare a Programului pentru şcoli al României, în funcţie de specificul local şi posibilităţile organizatorice şi cu încadrarea în sumele alocate, autorităţile administraţiei publice locale de la nivelul judeţului sau municipiului Bucureşti, după caz, colaborează cu celelalte autorităţi ale administraţiei publice locale din judeţ sau de la nivelul subdiviziunilor administrativ-teritoriale ale municipiului Bucureşti, după caz, în vederea adoptării, în termen de 15 zile lucrătoare de la data aprobării bugetului cu această destinaţie, a hotărârilor autorităţilor deliberative de la nivelul unităţilor/subdiviziunilor administrativ-teritoriale cu privire la asumarea/neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor aferente programului şi a contractelor/acordurilor-cadru de prestare a serviciilor pentru derularea măsurilor educative, la nivel judeţean şi/sau local.
    1.5. În situaţia adoptării unei hotărâri privind asumarea/neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente programului, la nivelul unităţilor/subdiviziunilor administrativ-teritoriale, acestea informează judeţul sau municipiul Bucureşti, după caz, despre hotărârea adoptată de autoritatea deliberativă în termen de cinci zile.
    1.6. În situaţia în care autorităţile deliberative de la nivelul comunelor, oraşelor, municipiilor şi subdiviziunilor administrativ-teritoriale ale municipiului Bucureşti au hotărât neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente programului, judeţele şi municipiul Bucureşti, după caz, organizează şi derulează procedurile de atribuire a contractelor/acordurilor-cadru pentru achiziţia produselor şi prestarea serviciilor pentru derularea măsurilor educative aferente Programului pentru şcoli al României, doar în respectivele unităţi administrativ-teritoriale/subdiviziuni administrativ-teritoriale ale municipiului Bucureşti.
	Având în vedere faptul că achiziția într-un sistem centralizat, în speță la nivel județean, a produselor destinate derulării măsurilor educative aferente Programului pentru şcoli al României poate conduce la o mai mare eficiență a cheltuirii banului public, propunem Consiliului local Macea să lase în seama Consiliul Județean Arad organizarea acestei procedure.

	În temeiul art. 136 alin. (8) lit. b) și alin. (10) din Ordonanța de Urgență a Guvernului nr. 57/2019 privind Codul Administrativ, propun Consiliului local Macea să adopte Proiectul de hotărâre nr. 96 din 22.08.2023 privind aprobarea neasumării responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente Programului pentru şcoli la nivelul comunei Macea, pentru anii școlari 2023-2029.

